
Καβάλα,31 Ιανουαρίου 2013


ΣΕΜΙΝΑΡΙΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΟΑΕΔ-ΛΑΕΚ (1-25)

Το Επιμελητήριο Καβάλας, μέλος του ευρωπαϊκού δικτύου στήριξης επιχειρήσεων “Enterprise Europe Network”, προτίθεται να υλοποιήσει επιδοτούμενα σεμινάρια στο πλαίσιο του προγράμματος Επαγγελματικής Κατάρτισης και Εκπαίδευσης ( ΛΑΕΚ ΜΕ) που απευθύνονται σε εργαζομένους στις επιχειρήσεις που απασχολούν 1-25 άτομα. Η υλοποίηση των σχετικών σεμιναρίων, τα οποία θα είναι διάρκειας 40 ωρών θα έχουν τα παρακάτω αντικείμενα κατάρτισης:
ΑΝΤΙΚΕΙΜΕΝΑ ΚΑΤΑΡΤΙΣΗΣ

α)Εξυπηρέτηση πελατών και σύγχρονες τεχνικές διατήρησης πελατών
β) Αποτελεσματική διαχείριση κρίσεων και συγκρούσεων στο εργασιακό περιβάλλον
γ) Μάρκετινγκ επιχειρήσεων
δ)Τεχνικές επικοινωνίας
ε)Χρήση Η/Υ
ζ)Τούρκικα

Στα σεμινάρια θα μπορούν να λάβουν μέρος εργαζόμενοι για τους οποίους έχει καταβληθεί στο ΙΚΑ η εργοδοτική εισφορά 0,45% για το έτος 2012.
Σημειώνεται ότι στους συμμετέχοντες θα καταβληθεί αποζημίωση ποσού 5,00€  ανά ώρα ήτοι σε ολοκληρωμένα προγράμματα το ποσό των διακοσίων (200,00€) και θα χορηγηθεί βεβαίωση παρακολούθησης.

Οι ενδιαφερόμενοι μπορούν να δηλώσουν συμμετοχή στο πρόγραμμα συμπληρώνοντας  τα συνημμένα έντυπα:
1.Αίτηση συμμετοχής
2.Υπεύθυνη Δήλωση Επιχείρησης (Υπογραφή-Σφραγίδα Επιχείρησης)

Κάθε εργαζόμενος μπορεί να παρακολουθήσει ένα (1) σεμινάριο
Για περισσότερες πληροφορίες και υποβολή δικαιολογητικών οι ενδιαφερόμενοι θα μπορούν να απευθύνονται στο Επιμελητήριο Καβάλας, υπεύθυνη κα Σ. Μαυρομμάτη και κα Σ. Καραυγουστή, τηλ:2510222212
Θα τηρηθεί σειρά προτεραιότητας.
Υποβολή αιτήσεων μέχρι Τετάρτη 20 Φεβρουαρίου 2013

